
4. Napirendi pont













ELŐTERJESZTÉS

Csabdi Község Önkormányzat Képviselő-testületének
2026. szeptember 29. napjára összehívott 
rendes, nyílt, ülésére




Az előterjesztés címe és tárgya: 
Döntés az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló 17/2015.(IX. 25.) önkormányzati rendelet hatályon kívül helyezéséről






A tárgykört rendező jogszabály:
· Alaptörvény
· A jogalkotásról szóló 2010. évi CXXX. törvény

 
 








Előterjesztő: 		     Huszárovics Antal polgármester 
Előterjesztést készítette: Dr. Sisa András jegyző




Tisztelt Képviselő-testület!

A Fejér Vármegyei Kormányhivatal által 2026. 08. 04-én kiküldött FE/02/1-30/2026. számú tájékoztató levele alapján 2027. január 1. napjától hatályát veszti az állatok védelméről szóló 1998. évi XXVIII. törvény VIII. Fejezet címében az „AZ EBRENDÉSZETI HOZZÁJÁRULÁS” szövegrész, a 42/C. §-a és a 49. § (5) bekezdése.

„Fentiek alapján 2027. január 1-től ebrendészeti hozzájárulás nem vezethető be, az e tárgykört szabályozó (akár a be nem vezetésről, 0 Ft-ban való megállapításról szóló) önkormányzati rendeletet hatályon kívül kell helyezni.”

Önkormányzatunk 2015-ben az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló 17/2015. (IX. 25.) önkormányzati rendeletével rendelkezett arról, hogy nem kívánja szabályozni az ebrendészeti hozzájárulást. 
Tehát a fent említett rendeletet szükséges hatályon kívül helyezni.

Kérem a Tisztelt Képviselő-testületet, hogy az előterjesztést vitassák meg, és fogadják el a rendelet-tervezetet.

Csabdi, 2026. szeptember 2.

Tisztelettel:

                             Huszárovics Antal
   				                                            polgármester  

Rendelet-tervezet:

Csabdi Község Önkormányzat Képviselő-testületének .../.... (...) önkormányzati rendelete
az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló 17/2015. (IX.25.) önkormányzati rendelet hatályon kívül helyezéséről
[1] Csabdi Község Önkormányzat Képviselő-testülete a jogszabályi változásoknak eleget téve megállapítja, hogy az állatok védelméről szóló 1998. évi XXVIII. törvény VIII. Fejezetének címében szereplő „AZ EBRENDÉSZETI HOZZÁJÁRULÁS” szövegrész, valamint a 42/C. § és a 49. § (5) bekezdése 2027. január 1. napjával hatályát veszti. Ennek következtében az önkormányzatnak e tárgykörben önálló rendeletalkotásra vonatkozó felhatalmazása megszűnik.
[2] Csabdi Község Önkormányzat Képviselő-testülete a jogalkotásról szóló 2010. évi CXXX. törvény 10. § (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában foglalt feladatkörében eljárva a következőket rendeli el:
1. §
Hatályát veszti az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló 17/2015 (IX.25.) önkormányzati rendelet.
2. §
Ez a rendelet 2026. szeptember    -én lép hatályba, és a kihirdetését követő harmadik napon hatályát veszti.


   Huszárovics Antal                  				  		Dr. Sisa András
       polgármester						         		        jegyző



Záradék:

Ez a rendelet a mai napon kihirdetésre került a Felcsúti Közös Önkormányzati Hivatal www.felcsutihivatal.hu honlapján a helyben szokásos módon.


Kelt: Csabdi, 2026. ……….. 



										Dr. Sisa András 
                                                                                                                               jegyző

Végső előterjesztői indoklás

A Módtv. 17. §-a – és annak 58. § (8) bekezdése – alapján 2027. január 1. napjától hatályát veszti az állatok védelméről szóló 1998. évi XXVIII. törvény VIII. Fejezet címében az „ , AZ EBRENDÉSZETI HOZZÁJÁRULÁS” szövegrész, a 42/C. §-a és a 49. § (5) bekezdése. Csabdi Község Önkormányzat Képviselő-testülete a jogi megfelelőségnek eleget téve hatályon kívül helyezi az az ebrendészeti hozzájárulás mértékének, kiszabása feltételeinek, kedvezmények, mentességek körének, megfizetése szabályainak meghatározásáról szóló rendeletet.

